**У С Т А В**

**НА НАРОДНО ЧИТАЛИЩЕ „СВ. СВ. КИРИЛ И МЕТОДИЙ – 1921Г.“ С.МАЛКА ВЕРЕЯ, ОБЩ. СТАРА ЗАГОРА, ОБЛ. СТАРА ЗАГОРА**

/изменен на общо събрание, проведено на 25.07.2012г./

**ГЛАВА ПЪРВА**

**ОБЩИ ПОЛОЖЕНИЯ**

**Чл.1.** С този устав, съобразен със Закона за народните читалища се уреждат основните положения на вътрешно нормативната уредба на читалището в зависимост от специфичните условия, при които се развива неговата дейност.

**Чл.2.** Народно читалище „св. св. Кирил и Методий – 1921г.“ е традиционно самоуправляващо се българско културно – просветно сдружение на жителите на с.Малка Верея, което изпълнява държавни културно – просветни задачи.

**Чл.3.** Читалището не е политическа организация. В неговата дейност може да участват всички физически лица без оглед на ограничения за възраст, пол, политически и религиозни възгледи и етническо самосъзнание.

**Чл.4.** Народно читалище „св. св. Кирил и Методий – 1921г.“ е юридическо лице с нестопанска цел със седалище с.Малка Верея, област Стара Загора, където се намира и адреса на ръководството му. Създадено е през 1921 година.

**Чл.5.** Наименованието на читалището е „св. св. Кирил и Методий -1921г.“

**Чл.6.** Читалището има кръгъл печат с надпис: Народно читалище „св. св. Кирил и Методий -1921г.“ – с.Малка Верея, общ. Стара Загора.

**Чл.7.** Читалището подържа най – тесни връзки за сътрудничество и координация на културната дейност, организирана от общината и участва активно в организацията и провеждането на културни прояви. Съобразява своята дейност със стратегията на общината в областта на културата.

**ГЛАВА ВТОРА**

**ЦЕЛИ, ДЕЙНОСТИ И ЗАДАЧИ**

**Чл.8.** Целта на читалището е да задоволява потребностите на населението свързани с:

1. Развитие и обогатяване на културният живот на населението, живот, социалната и образователната дейност в с.Малка Верея, където осъществява дейността си;
2. Запазване на обичайте и традициите на българския народ;
3. Разширяване на знанията на гражданите и развитие на творческите заложби на подрастващото поколение и приобщаването им към ценностите и постиженията на науката, изкуството и културата. Възпитаване в дух на демократизъм родолюбие и утвърждаване на националното самосъзнание;
4. Осигуряване на достъп до информация.

**Чл.9.** За постигането на своята цел читалището извършва следните дейности:

1. Поддържа библиотека, читалня;
2. Организира клубове, концерти, представления, празненства, чествания, фестивали, издава печатни материали, свързани с неговата дейност и съответстващи на закона за народните читалища и Устава;
3. Развива и подпомага любителското художествено творчество;
4. Събира и разпространява знания за родния край;
5. Създава и съхранява музейни колекции съгласно Закона за културното наследство;

**Чл.10.** Читалище „св. св. Кирил и Методий -1921г.“, може да извършва и допълнителна стопанска дейност и услуги. Тази стопанска дейност трябва да подпомага изпълнението на основните задачи, цели и функции на читалището, в съответствие с действащото законодателство, като използва приходите от нея за постигането на определените в устава цели. Читалището не разпределя печалба.

**Чл.11.** Народно читалище „св. св. Кирил и Методий -1921г.“ няма право да представя собствено или ползваното от тях имущество възмездно или безвъзмездно:

1. За хазартни игри и нощни заведения;
2. За дейност на нерегистрирани по Закона за вероизповеданията религиозни общности и юридически лица с нестопанска цел на такива общности;
3. За постоянно ползване от политически партии и организации;
4. На председателя, секретаря, членовете на настоятелството и проверителната комисия и на членовете на техните семейства;
5. Стопанска дейност може да се извършва чрез собствени, търговски или граждански дружества, или чрез членство в търговско дружество с други юридически субекти;
6. Допълнителните стопански дейности не могат да се осъществяват в нарушение на законодателството в България.

**Чл.12.** Народно читалище „св. св. Кирил и Методий -1921г.“ може да се сдружава за постигане на своите цели, за провеждане на съвместни дейности и инициативи при условията и по реда на Закова за народните читалища.

**ГЛАВА ТРЕТА**

**ЧЛЕНСТВО**

**Чл.13.** Членството в читалището е свободно.

**Чл.14.** Членовете на читалището могат да бъдат индивидуални, колективни, почетни.

1. Индивидуалните членове са български граждани и са длъжни да спазват устава на читалището, да опазват имуществото му, да участват читалищната дейност според възможностите си и да не извършват действия, уронващи доброто име на читалището. Те са действителни и спомагателни.
	1. Действителни членове са лица, навършели 18 години, които участват в дейността на читалището, редовно плащат членски внос определен от Устава и имат право да избират и да бъдат избирани. Право на глас имат тези, които са плащали членския си внос за текущата година;
	2. Спомагателни членове са лица до 18 години, които нямат право да избират и да бъдат избирани в ръководните органи и имат съвещателен глас.
2. Колективните членове съдействат за осъществяване цели на читалищата, подпомагат дейностите, поддържането и обогатяването на материалната база и имат право на един глас в общото събрание. Колективни членове могат да бъдат:
	1. Професионални организации;
	2. Стопански организации;
	3. Търговски дружества;
	4. Кооперации и сдружения;
	5. Културно – просветни и любителски клубове и творчески колективи.
3. Почетни членове могат да бъдат български и чужди граждани с изключителни заслуги за читалището.
4. Членството се учредява или продължава с акта на плащането на членския внос. Води се регистър на читалищните членове.
5. Членството се прекратява:
	1. С писмено заявление на читалищният член;
	2. Когато не е платен членският внос в рамките на календарната година;
	3. Когато общото събрание изключи читалищен член за грубо нарушение на Устава, за поведение уронващо доброто име на читалището или за нанесени стопански и финансови щети в особено големи размери.

**Чл.15.** **I.** ЧЛЕНОВЕТЕ на читалище „св. св. Кирил и Методий -1921г.“ имат право:

1. Да избират ръководни органи и да бъдат избирани в тях.
2. Да получават информация за дейността на читалището.
3. Да участват в обсъждане на дейността на читалището.

**II.** ЧЛЕНОВЕТЕ на читалище „св. св. Кирил и Методий -1921г.“ са длъжни:

1. Да плащат редовно членския си внос.
2. Да спазват Устава на читалището.
3. Да участват според възможностите си в дейността на читалището.
4. Да опазват недвижимото имущество и предприемат стъпки за обогатяването му.
5. Да не уронват доброто име на читалище „св. св. Кирил и Методий -1921г.“.

**ГЛАВА ЧЕТВЪРТА**

**УПРАВЛЕНИЕ**

**Чл.16.** Органите за управление на читалището са:

1. Общо събрание;
2. Настоятелство;
3. Проверителна комисия.

**Чл.17.** Върховен орган на читалището е Общото събрание. То се състои от всички членове на читалището, имащи право на глас.

**Чл.18.** Общото събрание:

1. Променя, изменя и допълва Устава;
2. Избира и освобождава членовете на Настоятелството, Проверителната комисия и Председателя;
3. Приема вътрешни актове, необходими за организацията на дейността на читалището;
4. Изключва членове на читалището;
5. Приема основни насоки за дейността на читалището;
6. Взема решение за членуване или за прекратяване на членството в читалищно сдружение;
7. Взема решения за членуване или прекратяване на членството в Читалищен съюз.
8. Приема бюджета на читалището;
9. Приема годишен отчет до 30 март на следващата година;
10. Определя размера на членския внос;
11. Обявява почетни членове в т.ч. дарителите;
12. Отменя решения на органите на читалището;
13. Взема решения за откриване на клонове на читалището след съгласуване с общината;
14. Взема решения за отнасяне до съда на незаконосъобразни действия на ръководството или на отделни членове;
15. Взема решение за прекратяване на читалището. Решенията на Общото събрание са задължителни за другите органи на читалището.

**Чл.19.**

* + - 1. **Редовно общо** събрание се свиква от Настоятелството най – малко веднъж годишно, като на 3 /три/ години е Отчетно-изборно.
			2. **Извънредно общо събрание**  на читалището може да бъде свикано и по решение на 1/3 от членовете, имащи право на глас. При отказ на настоятелството да свика извънредно общо събрание, до 15 дни от постъпването на искането проверителната комисия или една трета от членовете на читалището с право на глас могат да свикат извънредно общо събрание от свое име.
			3. **Покана за събранието** трябва да съдържа дневният ред, датата, часа, мястото на провеждане и кой го свиква. Поканата да бъде получена не по – късно от 7 дни преди датата на провеждането срещу подпис. В същия срок на вратата на читалището и на други общодостъпни места трябва да бъде обявено съобщение за събранието и да се прекрати събирането на членския внос.
			4. **Общото събрание е законно**, ако присъстват най – малко половината от имащите право на глас членове на читалището. При липса на кворум събранието се отлага с един час. Тогава събранието е законно, ако на него присъстват не по – малко от една трета от членовете при редовно общо събрание и не по – малко от половината плюс един от членовете на извънредно общо събрание. При повторна липса на кворум се насрочва за друга дата, но не по – рано от 7 дни.Тогава събранието е законно, колкото и членове да се явят.
			5. **Решенията** се вземат с мнозинство повече от половината от присъстващите членове с право на глас, освен по чл.14,ал.1,т.1,4,10,11,12 от Закона за народните читалища, които се взимат с мнозинство най – малко 2/3 от всички членове.
			6. Две трети от членовете на общото събрание на народното читалище могат да предявят иск пред окръжен съд по седалище на читалището за отмяна на решение на общото събрание, ако то противоречи на закона или устава.
			7. Искът се предявява в едномесечен срок от узнаването на решението, но не по – късно от една година от датата на вземане на решението.

**Чл.20.**

Изпълнителният орган на читалището е Настоятелството. То се състои най – малко от 5/петима/ члена, избрани за 3/три/ години. Те не могат да имат роднински връзки по права и съребрена линия да четвърта степен.

Настоятелството

* 1. Свиква общо събрание;
	2. Осигурява изпълненията на общото събрание;
	3. Подготвя и внася в общото събрание проект за бюджет на читалището, утвърждава щата му и годишната програма за културната дейност;
	4. Подготвя и внася в общото събрание отчет за дейността на читалището;
	5. Назначава секретаря на читалището, утвърждава длъжностната му характеристика и определя възнаграждението му;
	6. Осъществява и други правомощия съгласно закона и този устав.
1. Настоятелството се свиква на заседание веднъж на тримесечие. При необходимост на тях могат да се канят и други читалищни членове и служители или членове на Проверителната комисия. Настоятелството взема решения с мнозинство повече от половината от членовете си.
2. На първото заседание се избира заместник-председател и се разпределят отговорностите между членовете по отделни направления на дейността.
3. Определя възнаграждението за председателя ако има средства.

**Чл.21./1/ Председателят** на читалището е член на настоятелството

1. Председателят на читалището се избира пряко от общото събрание за три години въз основа на чл.17 от ЗНЧ.
2. Председателя представлява читалището.
3. Свиква и ръководи заседанията на Настоятелството.
4. Председателства общото събрание.
5. Сключва и прекратява трудовите договори със служителите, съобразно бюджета на читалището и въз основа на решение на Настоятелството.
6. Сключва и прекратява трудови договори със секретаря въз основа на решение на Настоятелството и контролира работата му по текущата дейност. Изготвя длъжностната му характеристика.
7. Организира текущата дейност на читалището съобразно Закона, Устава и длъжностната му характеристика.

**Чл.22.**

1. **Секретаря** на читалището се назначава от Председателя и Настоятелството въз основа на утвърдената длъжностна характеристика.
	1. Секретаря на читалището организира текущата дейност на читалището съобразно ЗНЧ. Устава на читалището, решенията на общото събрание и Настоятелството.
		1. Представлява читалището заедно или поотделно с председателя.
		2. Подготвя материалите за заседанията на Настоятелството и общото събрание.
		3. Отчита дейността си пред Настоятелството.
		4. Предлага на председателя трудовите договори със служителите съобразно бюджета на читалището и въз основа на решение на Настоятелството.
2. Секретарят неможе да е в роднински връзки с членовете на настоятелството и проверителната комисия по права и съребрена линия до четвърта степен, както и да бъде съпруг / съпруга на председателя на читалището.

**Чл.23.** **Проверителната комисия** се състои от трима членове, избрани за три години. Не могат да бъдат членове лица, които са в трудово – правни отношения с читалището или са роднини на членове на настоятелството, на председателя или секретаря по права линия, съпрузи, братя, сестри и роднини по сватовство от първа степен.

* + - 1. Комисията избира свой председател.
			2. Проверителната комисия осъществява контрол върху дейността на Настоятелството и секретаря на читалището по спазване Закона, Устава и решенията на общото събрание.
			3. При констатиране на нарушения, Проверителната комисия уведомява общото събрание на читалището, а при данни за извършено престъпление – органите на прокуратурата.
			4. Комисията взема решения с мнозинство повече от половината.
			5. Председателят на проверителната комисия или членове участват в работата на настоятелството без право на глас.

**Чл.24.** Когато поради смърт, трайна физическа невъзможност или подаване на оставка, председателят на читалището престани да изпълнява задълженията се, или когато поради същите причини Настоятелството или Проверителната комисия останат с по – малко членове от предвидените в чл.20, ал.1 и чл.21 и чл.23, в срок от два месеца Общото събрание избира нов Председател или попълва състава на съответния орган.

**Чл.25.** Не могат да бъдат избирани за членове на Настоятелството и Проверителната комисия и лица, които са осъждани на лишаване от свобода за умишлени престъпления от общ характер.

**Чл.26.** Членовете на настоятелството, включително председателя и секретарят подават декларации за конфликт на интереси при условията и по реда на Закона за предотвратяване и разкриване на конфликт на интереси.

**ГЛАВА ПЕТА**

**ИМУЩЕСТВО И ФИНАНСИ**

**Чл.27.** Имуществото на читалището се състои от право на собственост и от други вещни права, вземания, ценни книжа, други права и задължения. То се ползва за постигане на неговите цели.

**Чл.28.** Читалището полага еднакви грижи на добър стопанин за опазване и обогатяване, както на собственото, така и на ползваното имущество.

**Чл.29.**

1. Читалището набира средства от следните източници:
	1. Членски внос;
	2. Културно – просветна и информационна дейност;
	3. Субсидии от държавния и от общинския бюджет;
	4. Наеми от движимо и недвижимо имущество;
	5. Дарения, завещания, помощи и спонсорство;
	6. Други приходи, включително от стопанска дейност.
2. Сумите от дарения се изразходват според волята на дарителя, ако има такава или по решение на настоятелството.
3. Читалищното настоятелство може да награждава изявили се читалищни служители, читалищни деятели и самодейци допринесли за обогатяване на читалищната дейност и популяризиране името на читалището.

**Чл.30.** Читалището не може да отчуждава недвижими вещи и да учредява ипотека върху тях. Движими вещи могат да бъдат отчуждавани, залагани, бракувани или заменени с по – доброкачествени само по решение на настоятелството.

**Чл.31.** Единният читалищен бюджет се сформира от всички приходоизточници собствени и от субсидии. Читалищното настоятелство управлява бюджета и носи отговорност за неговото изпълнение.

**Чл.32.** Читалищното настоятелство изготвя годишния отчет по приходите и разходите, които се приемат от общото събрание. Отчетът за изразходваните от бюджета средства, заедно с отчетената дейност, се представят в Община Стара Загора в законния срок.

**Чл.33.**

1. Председателя на читалището представя ежегодно до 10 ноември в Общината предложение за дейността на читалището през следващата година.
2. Кмета на Общината внася направените предложения в Общинския съвет, който приема годишната програма за развитие на читалищната дейност в съответната Община.
3. Председателя на читалището представя ежегодно до 31 март пред кмета на общината и общинският съвет доклад за осъществените читалищни дейности в изпълнение на програмата по ал.2. и за изразходваните от бюджета средства през предходната година.

**Чл.34.**

1. **Счетоводната отчетност** се води в пълно съответствие със Закона за счетоводството и приложимото действащо законодателство.
2. За всички неуредени в този устав отношения се прилага ЗНЧ и действащите в страната нормативни актове.

**ГЛАВА ШЕСТА**

**ПРЕКРАТЯВАНЕ НА ЧИТАЛИЩЕТО**

**Чл.35.** Читалището може да бъде прекратено по решение на общото събрание или по реда на чл.27 от Закона за народните читалища.

**ГЛАВА СЕДМА**

**ЗАКЛЮЧИТЕЛНИ РАЗПОРЕДБИ**

1. Читалището има кръгъл печат с надпис: Народно читалище „Св. Св. Кирил и Методий-1921г“ с.Малка Верея, общ.Стара Загора.
2. Празник на читалището е 24 Май.
3. За неуредени от този устав положения важи действащото законодателство на РБ

Настоящият устав e приет на Общо събрание на НЧ „Св. Св. Кирил и Методий-1921г“, проведено на 25.07.2012 година, съобразно с изискванията на Закона за народните читалища, обн.ДВ, бр42 от 2009г. и отменя Устав на читалището, приет на общото събрание, проведено на 26.05.2010 година.

Читалищно настоятелство:

1. Председател на НЧ:………………………….

/инж.Христо Баев/

1. Член :………………………….

/ Маринка Димова Кирева /

1. Член :………………………….

/ Нанка Колева Георгиева /

1. Член :………………………….

/ Марийка Вълчева Георгиева /

1. Член :………………………….

/ Димка Кирова Донева /

СПИСЪК

На лицата вписани в читалищното настоятелство и проверителната комисия към НЧ „Св.Св. Кирил и Методий – 1921“ с.Малка Верея, Община Стара Загора.

1. Христо Димитров Баев – председател
2. Албена Иванова Бонева – член на читалищно настоятелство
3. Марийка Вълчева Георгиева – член на читалищно настоятелство
4. Станислава Иванова Раянова – член на читалищно настоятелство
5. Ваня Димитрова Иванова –член на читалищно настоятелство
6. Мария Минчева Петкова – председател на проверителната комисия
7. Иван Минчев Рачев – член на проверителна комисия
8. Наньо Танчев Димитров – член на проверителна комисия

Дата: 12.3.2017г. Председател: ………….......................

 /Христо Баев/